wannaphong/clean_thaiwikipedia huggingface dataset:
# สุรสิทธิ์ นิธิวุฒิวรรักษ์
สุรสิทธิ์ นิธิวุฒิวรรักษ์ หรือ ทนายนิ่ม (เกิด 18 มิถุนายน พ.ศ. 2498) อดีตสมาชิกสภาผู้แทนราษฎรจังหวัดชลบุรี 4 สมัย อดีตสมาชิกสภาผู้แทนราษฎรแบบบัญชีรายชื่อ อดีตกรรมการบริหารและอดีตนายทะเบียนพรรคพลังประชารัฐ ปัจจุบันสังกัดพรรคเพื่อไทย ตามกลุ่มสนธยา คุณปลื้ม

 ประวัติ 
สุรสิทธิ์ นิธิวุฒิวรรักษ์ เกิดเมื่อวันที่ 18 มิถุนายน พ.ศ. 2498 สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง ปริญญาโท การศึกษามหาบัณฑิต (กศ.ม.) จากมหาวิทยาลัยบูรพา และจบเนติบัณฑิต จากสำนักอบรมศึกษากฎหมายแห่งเนติบัณฑิตยสภา

 การทำงาน 
สุรสิทธิ์ นิธิวุฒิวรรักษ์ ได้รับเลือกตั้งสมาชิกสภาผู้แทนราษฎรจังหวัดชลบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย เขตเลือกตั้งที่ 2 ร่วมกับ สนธยา คุณปลื้ม และสันตศักย์ งามพิเชษฐ์ และได้รับเลือกตั้งยกทีม ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้ลงสมัครในเขตเลือกตั้งที่ 2 อีกครั้งคู่กับ สนธยา คุณปลื้ม และได้รับเลือกตั้งอีกเป็น ส.ส.สมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้รับเลือกตั้งอีกสมัย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาและกลุ่มของสนธยา คุณปลื้ม ย้ายมาสังกัดพรรคไทยรักไทย ลงสมัครรับเลือกตั้งและได้รับเลือกตั้งเช่นเดิม โดยสุรสิทธิ์ ได้รับแต่งตั้งเป็นกรรมการบริหารพรรคไทยรักไทยด้วย ต่อมาเขาถูกตัดสิทธิ์ทางการเมือง 5 ปี พร้อมกับสมาชิกบ้านเลขที่ 111 หลังจากพ้นจากการถูกตัดสิทธิ์ทางการเมือง เขาได้เข้าร่วมกับพรรคพลังชลพลิกปูม "สุชาติ ชมกลิ่น" ยึดเก้าอี้ รมช.เกษตรฯ

ในปี 2557 เขาได้ลงสมัครรับเลือกตั้งเป็นสมาชิกวุฒิสภาจังหวัดชลบุรีศาลคืนสิทธิให้ “สุรสิทธิ์” เป็นผู้สมัคร ส.ว.ชลบุรี และได้รับเลือกตั้งในครั้งนั้นได้เป็นสมาชิกวุฒิสภาไทย ชุดที่ 11 แต่เมื่อถึงเดือนพฤษภาคมของปีเดียวกัน ก็สิ้นสุดสมาชิกภาพลงเนื่องจากการรัฐประหารในประเทศไทย พ.ศ. 2557 ต่อมาเขาได้เข้าร่วมงานกับพรรคพลังประชารัฐ"พปชร." วางตัวเก๋า "สุชาติ-สุรสิทธิ์-วิเชียร" นั่ง "กมธ.แก้รธน."พ่วงสายบู๊ "สิระ-แรมโบ้-ธนกร"ส.ส.ต้น ยันจับมือ ส.ส.นิ่ม หนุนลงพลังประชารัฐเขต 4 ชลบุรี และลงสมัครรับเลือกตั้ง สมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ ลำดับที่ 15 ได้รับเลือกตั้งเป็น ส.ส.สมัยที่ 5

ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐเปิดรายชื่อ กก.บห. พรรคพลังประชารัฐชุดใหม่ 22 คน ต่อมาได้รับมอบหมายให้ทำหน้าที่นายทะเบียนพรรค แทน บุญสิงห์ วรินทร์รักษ์ ซึ่งถูกขับออกจากสมาชิกพรรค"ลุงป้อม" เซ็นตั้ง "สันติ" รักษาการเลขาฯ พปชร.แล้ว ให้ "สุรสิทธิ์" นั่งนายทะเบียนพรรค

ปัจจุบัน ได้เข้าย้ายมาสังกัดพรรคเพื่อไทยตามนายสมศักดิ์ เทพสุทิน และนายสุริยะ จึงรุ่งเรืองกิจ และได้ลงสมัครรับเลือกตั้งในระบบบัญชีรายชื่อในการเลือกตั้ง ปี พ.ศ. 2566

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
# วิจิตร พรพฤฒิพันธุ์
วิจิตร พรพฤฒิพันธุ์ (เกิด
10 ตุลาคม พ.ศ. 2505) เป็นรองหัวหน้าพรรคชาติไทยพัฒนา เป็นสมาชิกสภาผู้แทนราษฎรจังหวัดเพชรบูรณ์

 ประวัติ 
วิจิตร พรพฤฒิพันธุ์ เกิดเมื่อวันที่ 10 ตุลาคม พ.ศ. 2505 สำเร็จการศึกษาระดับปริญญาตรี ศิลปศาสตรบัณฑิต สาขาศิลปศาสตร์ จากมหาวิทยาลัยราชภัฏเพชรบูรณ์ และปริญญาโท การศึกษามหาบัณฑิต สาขาบริหารการศึกษา จากมหาวิทยาลัยนเรศวร เขาสมรสกับ ธีรพร พรพฤฒิพันธุ์ อดีตนายกเทศมนตรีเทศบาลเมืองเพชรบูรณ์ มีบุตรชื่อ ธีรจิตร พรพฤติพันธุ์

 การทำงาน 
วิจิตร พรพฤฒิพันธุ์ เริ่มงานการเมืองโดยการร่วมงานกับพรรคประชาธิปัตย์ และเคยเป็นที่ปรึกษารองนายกรัฐมนตรี (สุทัศน์ เงินหมื่น) ต่อมาลงสมัครรับเลือกตั้งสมาชิกสภาผู้แทนราษฎรจังหวัดเพชรบูรณ์ครั้งแรก ในปี 2544 ผลปรากฏว่า เรวัต แสงวิจิตร จากพรรคไทยรักไทย เป็นฝ่ายชนะการเลือกตั้ง แต่ต่อมาคณะกรรมการการเลือกตั้งได้มีมติเพิกถอนสิทธิเลือกตั้งของนายเรวัต เนื่องจากถูกกล่าวหาว่าได้กระทำการอันเป็นการจูงใจให้ผู้มีสิทธิ์เลือกตั้งลงคะแนนให้โดยการให้ทรัพย์สินแก่ผู้มีสิทธิ์เลือกตั้ง (ใบแดง) จึงได้จัดให้มีการเลือกตั้งใหม่ ผลปรากฏว่านายวิจิตร เป็นฝ่ายชนะการเลือกตั้ง เป็นสมาชิกสภาผู้แทนราษฎรจังหวัดเพชรบูรณ์สมัยแรก ต่อมานายวิจิตร ได้รับแต่งตั้งเป็นผู้ช่วยเลขาธิการพรรคประชาธิปัตย์

ต่อมาย้ายมาสังกัดพรรคชาติไทย และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎรจังหวัดเพชรบูรณ์สมัยกที่ 2 ภายหลังการยุบพรรคชาติไทยในปี 2551 เขาได้ย้ายไปสังกัดพรรคชาติไทยพัฒนา พร้อมกับสมาชิกส่วนใหญ่ของพรรคชาติไทย และลงสมัครรับเลือกตั้งในการเลือกตั้งครั้งต่อมา ในปี 2554 แต่แพ้ให้กับ สุทัศน์ จันทร์แสงสี จากพรรคเพื่อไทย ต่อมาเขาได้รับแต่งตั้งเป็นรองหัวหน้าพรรคชาติไทยพัฒนาตามคาด'กัญจนา'หัวหน้าพรรคชทพ.'ประภัตร'นั่งเลขาฯ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แม้จะถูกทาบทามให้ย้ายไปสังกัดพรรคพลังประชารัฐ แต่เขาก็ยังยืนยันลงสมัครรับเลือกตั้งในพื้นที่เดิม ในนามพรรคชาติไทยพัฒนาเช่นเดิม แต่ต้องแข่งขันกับพิมพ์พร พรพฤฒิพันธุ์ หลานสาวศึกสายเลือด "พรพฤฒิพันธุ์" นครบาลเพชรบูรณ์ปัดศึกสายเลือด 2 อา-หลานครอบครัวพรพฤฒิพันธ์ ปมว่าที่ผู้สมัคร ส.ส.เพชรบูรณ์ ซึ่งลงสมัครในนามพรรคพลังประชารัฐ ผลปรากฏว่านางสาวพิมพ์พร เป็นผู้ชนะการเลือกตั้ง

นายวิจิตร เป็นนายกสมาคมกีฬาจังหวัดเพชรบูรณ์ ตั้งแต่ปี 2545 จนถึงปัจจุบัน

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเพชรบูรณ์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบูรณ์ สังกัดพรรคชาติไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
# วัดเกาะแรต
วัดเกาะแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม มีที่ดินตั้งวัดเนื้อที่ 13 ไร่ 3 งาน 40 ตารางวา ปัจจุบันมีพระครูสิริปุญญากร (สิริปุญฺโญ) ดำรงตำแหน่งเจ้าอาวาส

วัดเกาะแรตประกาศตั้งวัดเมื่อ พ.ศ. 2407 ได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 สร้างโดย นางดำ เป็นผู้บริจาคที่ดิน 9 ไร่ 1 งาน 20 ตารางวา บริเวณวัดเป็นชุมชนชาวไทยโซ่งหรือไทยทรงดำ ทางวัดได้ดำเนินการสร้างอุโบสถหลังใหม่ทรงล้านนา ประดิษฐานพระประธานปางเชียงแสน หน้าตัก 109 นิ้ว หลวงพ่อตุ้มเป็นเจ้าอาวาสรูปแรก  วัดมีศาลาไม้สักทั้งหลัง อายุยาวนานนับร้อยปี ภายหลังได้บูรณะใหม่ นอกจากนี้ที่วัดเกาะแรตยังมีวัตถุมงคลหรือพระเครื่องที่มีชื่อเสียงและถือเป็นของหายากในปัจจุบัน คือเหรียญหลวงพ่อตุ้ม วัดเกาะแรต

รายนามเจ้าอาวาส
 หลวงพ่อตุ้ม พ.ศ. 2464–2476 
 พระอธิการฟุ้ง รุ่งเรือง พ.ศ. 2474–2487 
 พระลับ จิตฺตสํวโร พ.ศ. 2487–2489 
 พระครูผง ยสชาโต พ.ศ. 2490–2524 
 พระครูสิริปุญญากร (สิริปุญฺโญ) พ.ศ. 2525
# เมงูริ (นักแสดงเอวี)
เมงูริ (; 4 พฤษภาคม ค.ศ. 1989 –) มีนามแฝงคือเซไกโนะฟูจิเมงุ และชื่อเล่นคือฟูจิเมงุ (ยุคฟูจิอูระ ใช้ในเว็บไซต์อย่างเป็นทางการ), เมงุริน (ยุคเมงูริ ใช้ในบล็อกอย่างเป็นทางการ) เป็นทั้งกราเวียร์ไอดอล, นักแสดง และเอวีไอดอลชาวญี่ปุ่น เธอเกิดที่โตเกียว โดยมีชื่อที่ใช้ในการแสดงเก่าคือ เมงุ ฟูจิอูระ  ก่อนที่จะใช้ชื่อในการแสดงปัจจุบันตั้งแต่ ค.ศ. 2011DMM.R18サイト内AV女優プロフィールより。allcinema内出演映画情報より。出演Vシネマ『ヤンキー女子高生7』のクレジット。

 ประวัติ 
เธอได้ทำงานในฐานะกราเวียร์ไอดอลของสำนักงานพิงกีเน็ตที่สวมชุดเร้าอารมณ์ตั้งแต่ ค.ศ. 2007 โดยเป็นไอดอลระดับสูงสุดในกลุ่มที่มีชื่อเสียงอย่าง "ฟูจิกุนดัง" ส่วนยอดขายดีวีดี (อิมเมจวิดีโอ) นั้นน่าประหลาดใจ ซึ่งในกรณีของกราเวียร์ไอดอลธรรมดาถึงแม้จะมีชื่อเสียง พวกเธอก็จะออกงานประมาณหนึ่งชิ้นทุก ๆ สามเดือน แต่นับจากเปิดตัว เมงูริก็ออกผลงานอย่างต่อเนื่องเกือบทุกเดือนเป็นเวลากว่าหนึ่งปี ซึ่งถือว่าผิดปกติอย่างมากในสาขานี้ โดยเฉพาะอย่างยิ่งในช่วงปลาย ที่ได้รับการบันทึกว่ามีผลงานและยอดขายเพิ่มขึ้นอย่างมาก

 ชีวิตส่วนตัว 
งานอดิเรกของเธอคือขี่จักรยานล้อเดียวและเล่นเทเบิลเทนนิส ส่วนเว็บไซต์อย่างเป็นทางการของที-เพาเวอส์ อธิบายว่าเธอชอบทัวร์บ่อน้ำพุร้อน

 หมายเหตุ 
 นอกจากนี้ ยังมีโปรไฟล์ที่มีวันเดือนปีเกิดคือ 2 พฤษภาคม ค.ศ. 1990 สถานที่เกิดเป็นจังหวัดอิบารากิ และมีหมู่เลือดเอ
# โดเมนีโก เบราร์ดี
โดเมนีโก เบราร์ดี (;See Domenico  and Berardi  in Dizionario d'ortografia e di pronunzia เกิด 1 สิงหาคม ค.ศ. 1994) เป็นนักฟุตบอลชาวอิตาลีที่เล่นในตำแหน่งปีกหรือกองหน้าให้กับซัสซูโอโลในเซเรียบีและทีมชาติอิตาลี

เขาเริ่มต้นอาชีพกับสโมสรซัสซูโอโลใน ค.ศ. 2012 โดยมีส่วนช่วยให้ทีมชนะเลิศเซเรียบีจนได้เลื่อนชั้นสู่เซเรียอาในฤดูกาลแรกที่เขาได้ลงเล่น จนทำให้เขาได้รับรางวัลผู้เล่นยอดเยี่ยมแห่งเซเรียบี ผลงานอันน่าประทับใจของเขาทำให้เขาถูกมองว่าเป็นหนึ่งในนักฟุตบอลดาวรุ่งที่มีแววในอนาคต เขาได้รับรางวัลบราโวในปี 2015 นอกจากนี้ เขายังเป็นผู้เล่นที่ทำประตูให้กับซัสซูโอโลมากที่สุดตลอดกาลที่มากกว่า 100 ประตู

 เกียรติประวัติ 
 สโมสร 
ซัสซูโอโล
 เซเรียบี: 2012–13

 รางวัลส่วนตัว 
รางวัล
 นักฟุตบอลยอดเยี่ยมแห่งปีของเซเรียบี: 2013
 AIAC Leader Under-21 Award: 2013–14
 รางวัลบราโว: 2015

ผลงาน
 ผู้ทำแอสซิสต์สูงสุดในเซเรียอา: 2014–15
# พาร์กอารีนาโคมากิ
พาร์กอารีนาโคมากิ เป็นสนามกีฬาในร่มตั้งอยู่ที่เมืองโคมากิ, จังหวัดไอจิ, ประเทศญี่ปุ่น

ระเบียงภาพ
# วัดแสงมณี
วัดแสงมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบา อำเภอหนองเสือ จังหวัดปทุมธานี มีเนื้อที่ 20 ไร่ 2 ตารางวาเป็นที่ราบลุ่ม มีคลองซอยที่ 10 ผ่านทางด้านทิศเหนือ

วัดแสงมณีสร้างเมื่อ พ.ศ. 2439 โดยมี นายกั๊ก กั๊กสี ริเริ่มในการสร้างวัด คุณนายแจ่ม แสงมณี เป็นผู้ถวายที่ให้สร้างวัด ได้ขนานนามว่า วัดลำนำราษฎร์บำรุง เพราะเขตที่วัดมีน้ำไหลผ่าน ต่อมาเปลี่ยนเป็น "วัดแสงมณี" เมื่อวันที่ 11 พฤศจิกายน พ.ศ. 2501 ตามนามสกุลผู้สร้างวัด คือ นายแจ่ม แสงมณี วัดแสงมณีได้รับพระราชทานวิสุงคามสีมาเมื่อ พ.ศ. 2447 ได้ดำเนินการผูกพัทธสีมาเมื่อ พ.ศ. 2451

ภายในวัดมีอุโบสถ กุฏิสงฆ์ หอสวดมนต์ ศาลาการเปรียญ และมีพระพุทธรูป 150 องค์ โดยมีพระพุทธรูปเก่า 1 องค์ เป็นพระประธานในอุโบสถ

รายนามเจ้าอาวาส
 พระหอม 
 พระอธิการเทียม 
 พระอธิการถม 
 พระอธิการอ่ำ 
 พระอธิการตุ๊ 
 พระอธิการเฉย 
 พระอธิการปุ๊ 
 พระครูญาณพิพัฒน์ 
 พระครูปทุมปิยกิจ (ปรีชา ปิยทสฺสี) พ.ศ. 2540
# วัดป่าภูริทัตตปฏิปทาราม
วัดป่าภูริทัตตปฏิปทาราม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี

วัดป่าภูริทัตตปฏิปทารามสร้างขึ้นเมื่อ พ.ศ. 2524 โดยคณะศรัทธาได้ถวายที่ดินแก่พระธรรมวิสุทธิมงคล (บัว ญาณสมฺปนฺโน) หลวงตาได้นิมนต์หลวงปู่เจี๊ยะมาอยู่เป็นเจ้าอาวาส ที่ตั้งเดิมของวัดเป็นท้องทุ่งป่าสนใบดกหนาสี่เหลี่ยมผืนผ้า รายรอบด้วยทุ่งนาเขียวขจี มีเนื้อที่ 146 ไร่ 3 งาน 88 ตารางวา

สิ่งก่อสร้างสำคัญ คือ ภูริทัตตเจดีย์ เป็นเจดีย์แปดเหลี่ยม บรรจุพระธาตุอัฏฐิธาตุ ของถูปารหบุคคล หมายถึง บุคคลที่ควรสร้างเจดีย์ไว้ให้ทวยเทพและมนุษย์ทั้งหลายได้สักการบูชา ภายในบรรจุพระทันตธาตุของท่านพระอาจารย์มั่น ลักษณะรูปร่างทรงพุ่มข้าวบิณฑ์ของเจดีย์สมัยสุโขทัย แปดเหลี่ยม มีความกว้าง 22 เมตร ความสูง 37 เมตร โครงสร้างเป็นคอนกรีตเสริมเหล็ก ตกแต่งด้วยหินอ่อน หินแกรนิต ไม้สักทอง ยอดทำด้วยทองคำแท้ บรรจุพระบรมสารีริกธาตุ ที่สมเด็จพระสังฆราชเจ้า กรมหลวงวชิรญาณสังวร ทรงประทานมา
# วัดกุฎีทอง (จังหวัดสุพรรณบุรี)
วัดกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 35 ไร่ 3 งาน 97 ตารางวา มีที่ธรณีสงฆ์ จำนวน 7 แปลง เนื้อที่ 100 ไร่ 1 งาน 98 ตารางวา 

วัดกุฎีทองตั้งเมื่อ พ.ศ. 2271 ได้รับพระราชทานวิสุงคามสีมา เมื่อ พ.ศ. 2271 เดิมชื่อว่า วัดเซิงหวาย มีตำนานเล่าว่า เมื่อครั้งสมัยกรุงศรีอยุธยา มีชายคนหนึ่งมานอนหลับอยู่ที่วัด ชายคนนี้นอนกรนเป็นเสียงดนตรี เจ้าอาวาสพิจารณาดูลักษณะของชายผู้นั้นแล้วพูดขึ้นว่า "ขอให้รักษาเนื้อรักษาตัวให้ดี ต่อไปวันข้างหน้าจะได้เป็นใหญ่เป็นโตในแผ่นดิน" ชายผู้นั้นพูดว่า "ถ้าเป็นจริงดั่งคำกล่าวของท่านอาจารย์ จะกลับมาสร้างกุฏิทองถวาย" แล้วกราบลาเจ้าอาวาส เดินทางมุ่งทิศตะวันออกบ่ายหน้าเข้ากรุงศรีอยุธยาเพื่อเข้าสมัครเป็นทหารในกองช้างของสมเด็จพระนารายณ์มหาราช ต่อมาชายผู้นั้นมีพระนามว่า พระเพทราชา เป็นนายกองช้างที่มีความสามารถอย่างยิ่ง ซึ่งต่อมาได้ทรงขึ้นครองราชย์เป็นพระเจ้าแผ่นดินกรุงศรีอยุธยา ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2457 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2517

อาคารเสนาสนะ ประกอบด้วย อุโบสถ ศาลาการเปรียญ สร้างเมื่อ พ.ศ. 2466 เป็นอาคารไม้ทรงไทย หอสวดมนต์ เป็นอาคารไม้ทรงไทย กุฏิสงฆ์ จำนวน 21 หลัง เป็นอาคารไม้ 15 หลัง ครึ่งตึกครึ่งไม้ 6 หลัง วิหาร 1 หลัง ปูชนียวัตถุ มีพระประธานประจำอุโบสถ ภายในวัดมีโบราณวัตถุที่สำคัญชิ้นหนึ่งคือ บุษบกสลักด้วยไม้ประดับกระจกจำนวน 1 หลัง และเสลี่ยงพระเพทราชา ชาวบ้านกุฎีทองเชื่อกันว่าเป็นพระราชยานที่พระเพทราชาประทับมาเมื่อครั้งเสด็จมาสมโภชเฉลิมฉลองวัดกุฎีทอง

รายนามเจ้าอาวาส
 พระครูวิจิตรวิหารการ (เจิม จนฺทโชโต) อดีตเจ้าคณะตำบลดอนกำยาน ดำรงตำแหน่งเจ้าอาวาส พ.ศ. 2471–2527
 พระสุวรรณวุฒาจารย์ (เทพ ถาวโร) อดีตเจ้าคณะอำเภอเมืองสุพรรณบุรี ดำรงตำแหน่งเจ้าอาวาส พ.ศ. 2527–2552
 พระมหาไพรัตน์ ขนฺติสาโร ปธ.7 เจ้าอาวาสวัดกุฎีทองรูปปัจจุบัน
# ศูนย์กีฬาในร่มจังหวัดไอจิ
ศูนย์กีฬาในร่มจังหวัดไอจิ  เป็นสนามกีฬาในร่มอเนกประสงค์ของจังหวัดไอจิ ตั้งอยู่ที่เมืองนาโงยะ จังหวัดไอจิ ประเทศญี่ปุ่น เป็นสถานที่ที่สร้างใกล้บริเวณปราสาทนาโงยะมากที่สุดเป็นลำดับที่สอง นอกจากการใช้เป็นสถานที่การแข่งขันกีฬายังใช้เป็นสถานที่จัดงานอเนกประสงค์และการแสดงคอนเสิร์ต จำนวนที่นั่งหลักมีทั้งหมด 4,375 ที่นั่ง และที่นั่งสำรอง 3,202 ที่นั่ง รวมเป็น 7,407 ที่นั่ง เป็นความจุสูงสุดของศูนย์กีฬาในร่มแห่งนี้

ในปี พ.ศ. 2509 ศูนย์กีฬาในร่มจังหวัดไอจิ ได้ชนะเลิศจากการประกวด รางวัลสมาคมผู้รับเหมาก่อสร้างครั้งที่ 7

ในส่วนการแข่งขันซูโม่ ถูกใช้เป็นสถานที่แข่งซูโม่อาชีพ ในทุกปีโดยเริ่มต้นแข่งในวันอาทิตย์ที่สองของสัปดาห์ในเดือนกรกฎาคม และสิ้นสุดในวันอาทิตย์ที่สี่ของสัปดาห์เดือนเดียวกัน

ทีมบาสเกตบอลนาโงยะไดมอนด์ดอลฟินส์ ในบีลีก ได้ใช้สนามกีฬาในร่มแห่งนี้เป็นสนามเหย้าของทีมและตั้งแต่ปี 2561 ได้ทำสัญญาเช่าซื้อลิขสิทธิ์ชื่อสนามใช้เป็นชื่อของทีมดอลฟินส์ เป็นจำนวนเงิน 25 ล้านเยน (เวลาสัญญาเช่า 3 ปี)

thumb|300px|left|มุมมองจากดาวเทียม
# อาเล็กซันเดอร์ อีซัก
อาเล็กซันเดอร์ อีซัก (เกิด 21 กันยายน ค.ศ. 1999) เป็นนักฟุตบอลอาชีพชาวสวีเดนที่เล่นในตำแหน่งกองหน้าให้กับนิวคาสเซิลยูไนเต็ดในและทีมชาติสวีเดน

อีซักเริ่มต้นอาชีพกับสโมสรอออีคัวใน ค.ศ. 2016 ก่อนที่จะย้ายไปเล่นให้กับโบรุสซีอาดอร์ทมุนท์และวิลเลิมตเว เขาย้ายไปเรอัลโซซิเอดัดใน ค.ศ. 2019 อีซักลงเล่นให้กับทีมชาติสวีเดนชุดใหญ่ครั้งแรกใน ค.ศ. 2017 จนถึงปัจจุบัน เขาลงเล่นให้กับประเทศของเขามาแล้วมากกว่า 20 นัด โดยเขาได้ลงเล่นในฟุตบอลชิงแชมป์แห่งชาติยุโรป 2020 ด้วย เขาเป็นผู้เล่นอายุน้อยที่สุดที่ทำประตูให้กับอออีคัวและทีมชาติสวีเดน

 ทีมชาติ 
อีซักถูกเรียกติดทีมชาติสวีเดนในนัดกระชับมิตรที่จะพบกับโกตดิวัวร์เมื่อวันที่ 8 มกราคม ค.ศ. 2017 และสโลวาเกียเมื่อวันที่ 12 มกราคม เขาลงเล่นให้กับทีมชาติครั้งแรกในนัดที่พบกับโกตดิวัวร์ โดยได้ลงเล่นเป็นตัวสำรองแทนที่แพร์ ฟริก ในนัดที่ 62 ซึ่งทีมของเขาพ่ายแพ้ไป 1–2 ต่อมาเขาได้ลงเล่นในนัดที่พบกับสโลวาเกีย โดยในนาทีที่ 19 เขาทำประตูแรกในนามทีมชาติได้ และช่วยให้ทีมเอาชนะไปได้ 6–0 ทำให้เขากลายเป็นผู้เล่นอายุน้อยที่สุดที่ทำประตูให้กับทีมชาติสวีเดนได้

วันที่ 23 มีนาคม ค.ศ. 2019 อีซักลงเล่นในเกมทางการครั้งแรกให้กับทีมชาติสวีเดนโดยลงเล่นแทนที่โรบิน เควสันในนาทีที่ 88 ในฟุตบอลชิงแชมป์แห่งชาติยุโรป 2020 รอบคัดเลือก นัดที่พบกับโรมาเนีย ซึ่งสวีเดนเอาชนะไปได้ 2–1

อีซักทำประตูแรกในเกมทางการให้กับทีมชาติสวีเดนเมื่อวันที่ 7 มิถุนายน ค.ศ. 2019 ในนัดที่สวีเดนเอาชนะมอลตาในฟุตบอลชิงแชมป์แห่งชาติยุโรป 2020 รอบคัดเลือกที่แข่งขันที่เฟรนส์อารีนาในสตอกโฮล์ม ประเทศสวีเดน ซึ่งอีซักทำประตูสุดท้ายในนัดนั้น ช่วยให้ทีมเอาชนะ 3–0

อีซักถูกเรียกติดทีมชาติในรายการแข่งขันใหญ่เป็นครั้งแรกเมื่อเขามีชื่อในทีมชาติชุด 26 สุดท้ายในการแข่งขันฟุตบอลชิงแชมป์แห่งชาติยุโรป 2020

 เกียรติประวัติ 
 สโมสร 
โบรุสซีอาดอร์ทมุนท์
 เดเอ็ฟเบ-โพคาล: 2016–17

เรอัลโซซิเอดัด
 โกปาเดลเรย์: 2019–20

 นิวคาสเซิลยูไนเต็ด
อีเอฟแอลคัพ (1): 2024–25; รองชนะเลิศ (1): 2022–23

 รางวัลส่วนตัว 
รางวัล
 ผู้เล่นหน้าใหม่แห่งปีของอัลสเว็นสกัน: 2016
 ผู้เล่นยอดเยี่ยมประจำเดือนของอัลสเว็นสกัน: กันยายน 2016

ความสำเร็จ
 ผู้ทำประตูสูงสุดในโกปาเดลเรย์: 2019–20

สถิติ
 ผู้เล่นอายุน้อยที่สุดที่ทำประตูให้กับอออีคัว: 16 ปี, 5 เดือน และ 7 วัน – (หนึ่งประตูในนัดที่ชนะเทียนฮุลต์ อีเอ็ฟ 6–0 เมื่อวันที่ 28 กุมภาพันธ์ ค.ศ. 2016)

 ผู้เล่นอายุน้อยที่สุดที่ทำประตูให้กับฟุตบอลทีมชาติสวีเดน: 17 ปี, 3 เดือน และ 22 วัน – (หนึ่งประตูในนัดที่ชนะสโลวาเกีย 6–0 เมื่อวันที่ 12 มกราคม ค.ศ. 2017)
 ผู้เล่นเพียงคนเดียวในเอเรอดีวีซีที่ทำแฮตทริกซึ่งมีจุดโทษเพียงลูกเดียว – (สามประตูในนัดที่ชนะฟอร์ตือนาซิตตาร์ด 3–2 เมื่อวันที่ 30 มีนาคม ค.ศ. 2019)
# สหภาพเชียร์นานาชาติ
สหภาพเชียร์นานาชาติ (ICU) เป็นองค์กรกีฬาระดับโลกที่ควบคุมเชียร์ลีดดิง (หรือที่รู้จักกันว่า "เชียร์") และได้รับการยอมรับชั่วคราวจากคณะกรรมการโอลิมปิกสากล (IOC)https://www.olympic.org/news/ioc-executive-board-wraps-up-first-day-of-meetings สหภาพก่อตั้งขึ้นใน พ.ศ. 2547 และได้รับการยอมรับจากสปอร์ตอะคอร์ด หรือสมาคมสหพันธ์กีฬานานาชาติhttps://gaisf.org/members/international-cheer-union/ และเป็นสมาชิกของสมาคมสหพันธ์กีฬานานาชาติที่คณะกรรมการโอลิมปิกสากลให้การรับรองhttps://www.arisf.org/default.aspx สมาชิกประกอบด้วยสหพันธ์เชียร์ระดับชาติ 116 สหพันธ์ทั่วทุกทวีป เข้าถึงนักกีฬากว่า 5 ล้านคนทั่วโลก
# วัดมะเกลือ (จังหวัดนครปฐม)
วัดมะเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม  ยังมีการจัดค่ายคุณธรรมสำหรับเด็กนักเรียน และผู้ปกครอง

วัดมะเกลือตั้งขึ้นเมื่อประมาณ พ.ศ. 2411 ได้รับพระราชทานวิสุงคามสีมาเมื่อ พ.ศ. 2497 บริเวณใกล้เคียงมีชุมชนวัดมะเกลือที่ตั้งอยู่ริมคลองนราภิรมย์ที่พระบาทสมเด็จพระจุลจอมเกล้าเจ้าอยู่หัว มีพระบรมราชโองการให้ขุดขึ้นเมื่อ พ.ศ. 2421 มีการตั้งพิพิธภัณฑ์ท้องถิ่นบ้านวัดมะเกลือ จัดแสดงนำเสนอประวัติความเป็นมาของคลองนราภิรมย์ ประวัติชุมชนและวัดมะเกลือ เครื่องมือในการประกอบอาชีพเกษตรกรรม

ภายในอุโบสถมีภาพจิตรกรรมฝาผนัง โดยเนื้อหาเกี่ยวกับทศชาติชาดก หอระฆัง สร้างขึ้นเมื่อประมาณ พ.ศ. 2496 โดย นายสาคร กับนางสงวน ศรศาสตร์ ปัจจุบันไม่ได้ใช้งานแล้ว แต่ยังคงอนุรักษ์ไว้ ปูชนียวัตถุ ได้แก่ หลวงพ่อสิทธัตถะ เป็นพระพุทธรูปมีพุทธลักษณะเป็นพระพุทธรูปางทุกรกิริยา ประดิษฐานอยู่ในวิหาร ชาวบ้านนิยมบนบานเกี่ยวกับเรื่องฟ้าฝน แก้บนโดยใช้ประทัด และมีศาลแม่โพสพมีลักษณะเป็นเทวรูปสตรีถือรวงข้าว ประดิษฐานอยู่ในศาลใกล้กับวิหารหลวงพ่อสิทธัตถะ ชาวบ้านนิยมมาบนขอให้ข้าวได้ผลผลิตดี เมื่อสิ้นฤดูเก็บเกี่ยวจะนำข้าว 1 กระสอบมาถวาย

รายนามเจ้าอาวาส
 พระอาจารย์ทัด พ.ศ. 2410–2433 
 พระอาจารย์แพ พ.ศ. 2433 
 พระอธิการเต็ม 
 พระอธิการอู๋ จันทร์แสง พ.ศ. 2453–2466 
 พระอธิการพลอย จันทร์แสง พ.ศ. 2466–2474 
 พระอธิการสม จนฺทสิริ พ.ศ. 2474–2484 
 พระอธิการแป๊ะ ใหม่เนียม พ.ศ. 2484–2491 
 พระอาจารย์อ่อน วิชิโต พ.ศ. 2491–2494 
 พระครูศิริชัยวัฒน์ (ประสงค์ จนฺทสิริ ป.ธ.4) พ.ศ. 2495 
 พระครูบวรธรรมานุสิฐ (สอน ปวโร) พ.ศ. 2548
# กีฬาฟันดาบในโอลิมปิกฤดูร้อน 2020 – ฟอยล์ บุคคลชาย
การแข่งขันกีฬาฟันดาบในโอลิมปิกฤดูร้อน 2020 – ฟอยล์ บุคคลชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบ จันทร์, 26 กรกฎาคม 2021  9:0018:00   รอบ 64 คนรอบ 32 คนรอบ 16 คนรอบก่อนรองฯรอบรองฯรอบชิงเหรียญทองแดงชิงชนะเลิศ
# กีฬาฟันดาบในโอลิมปิกฤดูร้อน 2020 – เอเป้ บุคคลชาย
การแข่งขันกีฬาฟันดาบในโอลิมปิกฤดูร้อน 2020 – เอเป้ บุคคลชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบ อาทิตย์, 25 กรกฎาคม 2021  9:00   18:00   รอบ 64 คนรอบ 32 คนรอบ 16 คนรอบก่อนรองฯรอบรองฯชิงชนะเลิศ
# ชูเฮ โนมูระ
ชูเฮ โนมูระ (เกิดวันที่ 14 พฤษจิกายน ค.ศ. 1993) เป็นนักแสดงชาวญี่ปุ่นที่เกิดในโคเบะ จังหวัดเฮียวโงะ โดยมีเชื้อสายจีนหนึ่งในสี่และสามารถพูดภาษาจีนได้อย่างคลล่องแคล่ว ใน ค.ศ. 2009 เขาเป็นผู้ชนะจากผู้เข้าชิง 30,000 คนในงานออดิชันอามูเซะทั่วประเทศ

 รางวัล 
 เทศกาลภาพยนตร์โอซากะครั้งที่ 10 (ค.ศ. 2015) : ผู้มาใหม่ดีเด่นจากเรื่อง คูจิระโนะอิตะนัตสึ และฮิบิร็อก
 ที่ประชุมภาพยนตร์ทามะครั้งที่ 7: นักแสดงดาวรุ่งดีเด่นจากเรื่อง ไอโนะสึมุฮิโตะ, ฮิบิร็อก, บีลี่เกล สาวน้อยวัยวุ่น และไต้ฝุ่นโนรูดะ
# ไวรัส SARS-CoV-2 สายพันธุ์แอลฟา
Legend:

สายพันธุ์แอลฟา หรือ สายพันธุ์ B.1.1.7 เป็นสายพันธุ์ย่อยชนิดหนึ่งของไวรัส SARS-CoV-2 ที่เป็นสาเหตุของโรคติดเชื้อไวรัสโคโรนา 2019 (COVID-19) ถือเป็นสายพันธุ์หนึ่งในบรรดาไวรัสกลายพันธุ์หลายๆ สายพันธุ์ที่มีความจำเป็นต้องจับตามอง ไวรัสสายพันธุ์นี้ติดต่อจากคนสู่คนได้ง่ายกว่าสายพันธุ์ดั้งเดิมประมาณ 40-80% ถูกตรวจพบครั้งแรกเมื่อเดือนพฤศจิกายน พ.ศ. 2563 ในประเทศอังกฤษ หลังจากนั้นพบว่าระบาดอย่างรวดเร็วในช่วงกลางเดือนธันวาคม และสัมพันธ์กับการกลับมาระบาดอีกครั้งของโรคในประเทศอังกฤษ เชื่อว่าสาเหตุที่ไวรัสติดต่อได้ง่ายขึ้นนี้ส่วนหนึ่งมาจากการกลายพันธุ์ในตำแหน่งของโปรตีนหนามของไวรัส และยังพบว่ามีการกลายพันธุ์ต่อในอัตราที่สูงกว่าปกติอีกด้วย

ชื่อ
ไวรัสสายพันธุ์นี้เคยเป็นที่รู้จักในชื่ออื่นๆ อีกหลายชื่อ เช่น นอกประเทศอังกฤษอาจเคยเป็นที่รู้จักในชื่อ สายพันธุ์อังกฤษ (UK varient, British variant, English variant)For an extensive list of news sources using these terms, see UK Covid-19 variant, UK coronavirus variant and UK variant แม้ที่จริงแล้วไวรัสสายพันธุ์แอลฟาไม่ใช่สายพันธุ์ย่อยชนิดแรกที่ถูกพบครั้งแรกในอังกฤษก็ตาม (สายพันธุ์ย่อยที่พบครั้งในประเทศอังกฤษ คือ สายพันธุ์อีต้า (Eta, B.1.525)) ส่วนในประเทศอังกฤษเคยเป็นที่รู้จักในชื่อสายพันธุ์เคนท์ (Kent varient) ตามชื่อเมืองเคนท์ที่พบสายพันธุ์นี้
# กีฬาฟันดาบในโอลิมปิกฤดูร้อน 2020 – เซเบอร์ บุคคลชาย
การแข่งขันกีฬาฟันดาบในโอลิมปิกฤดูร้อน 2020 – เซเบอร์ บุคคลชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบ เสาร์, 24 กรกฎาคม 2021  9:00   18:00   รอบ 64 คนรอบ 32 คนรอบ 16 คนรอบก่อนรองฯรอบรองฯชิงชนะเลิศ
# สวีตรีเวนจ์
สวีตรีเวนจ์  เป็นซีรีส์สตรีมมิ่งของเกาหลีใต้ที่นำแสดงโดย คิม ฮยัง-กี และ พัก โซโลมอน ผลิตโดย บลูแพนดามีเดียเทนเมนต์ และ ฮิดเดนซีเควนซ์ ออกอากาศในอกซูซู ของวันศุกร์ เวลา 10.00 น. (KST) ตั้งแต่วันที่ 27 ตุลาคม พ.ศ. 2560 ถึง 5 มกราคม พ.ศ. 2561 และดึงดูดผู้ชมรวมกัน 11 ล้านครั้ง

 นักแสดง 
 หลัก 
 คิม ฮยัง-กี รับบท โฮ กู-ฮี
 พัก โซโลมอน รับบท จี-ฮุน
 คิม ฮวาน-ฮี รับบท ชัง ด็อก-ฮี
 ชา อึน-อู รับบท ชา อึน-อู
# อาชิกางะ โยชิซูมิ
อาชิกางะ โยชิซูมิ (15 มกราคม ค.ศ. 1481 – 6 กันยายน ค.ศ. 1511) เป็นโชกุนคนที่ 11 แห่งรัฐบาลโชกุนอาชิกางะ โดยปกครองตั้งแต่ ค.ศ. 1494 ถึง ค.ศ. 1508 ในยุคมูโรมาจิ เขาเป็นลูกชายของอาชิกางะ มาซาโมโตะและหลานชายของโชกุนคนที่ 6 อาชิกางะ โยชิโนริTitsingh, Isaac. (1834).  มีชื่อในวัยเด็กว่า เซโก (清晃) ในตอนแรกถูกเรียกเป็นโยชิโต (บางครั้งแปลเป็นโยชิมิจิ) แล้วต่อมาเป็นชื่อโยชิตากะAckroyd, Joyce. (1982). Lessons from History: The Tokushi Yoron, p.  298.

โชกุนคนที่ 8 อาชิกางะ โยชิมาซะ เป็นผู้ให้ตำแหน่งแก่โยชิซูมิAckroyd, p. 298; n.b., Shōgun Yoshimasa was succeeded by shōgun Yoshihisa (Yoshimasa's natural son), then by shōgun Yoshitane (Yoshimasa's first adopted son), and then by shōgun Yoshizumi (Yoshimasa's second adopted son) โฮโซกาวะ มาซาโมโตะแต่งตั้งเขาเป็นเซอิไทโชกุน ใน ค.ศ. 1508 โชกุนคนที่ 10 อาชิกางะ โยชิตาเนะถอดถอนตำแหน่งของเขาในตอนที่เขาเป็นโชกุนสมัยที่สองTitsingh, 

ลูกชายสองคนของโยชิซูมิกลายเป็นโชกุนในภายหลังAckroyd, p. 385 n104; excerpt, "Some apparent contradictions exist in various versions of the pedigree owing to adoptions and name-changes. Yoshitsuna (sometimes also read Yoshikore) changed his name and was adopted by Yoshitane.  Some pedigrees show Yoshitsuna as Yoshizumi's son, and Yoshifuyu as Yoshizumi's son." โดยอาชิกางะ โยชิฮารุดำรงตำแหน่งโชกุนมูโรมาจิคนที่ 12;Titsingh,  และอาชิกางะ โยชิฮิเดะดำรงตำแหน่งเป็นโชกุนคนที่ 14Titsingh, 

ครอบครัว
 พ่อ: อาชิกางะ มาซาโมโตะ (ค.ศ. 1435-1491)
 แม่: ลูกสาวของมูชานาโกจิ ทากามิตสึ
 พ่อบุญธรรม: อาชิกางะ โยชิมาซะ
 แม่บุญธรรม: ฮิโนะ โทมิโกะ
 ภรรยา: ฮิโนะ อากิโกะ
 สนม: คาดเดาว่าเป็นลูกสาวของชิบะ โยชิฮิโระ หรือลูกสาวของรกกากุ ทากาโยริ
 ลูก:
 อาชิกางะ โยชิฮารุจากอากิโกะ
 อาชิกางะ โยชิตสึนะจากลูกสาวของชิบะหรือรกกากุ

เหตุการณ์ในบากูฟุของโยชิซูมิ
เหตุการณ์สำคัญที่เกิดขึ้นในช่วงที่โยชิซูมิดำรงตำแหน่งเป็นโชกุน:Ackroyd, p.  331.
 ค.ศ. 1494 – โฮโซกาวะ มาซาโมโตะให้โยชิซูมิดำรงตำแหน่งเป็นโชกุน
 ค.ศ. 1495 – โฮโจ โซอุน จับกุมโอดาวาระ
 ค.ศ. 1500 – จักรพรรดิโกะ-คาชิวาบาระสืบทอดตำแหน่งจักรพรรดิ

ยุคบากูฟุของโยชิซูมิ
ปีที่โยชิซูมิดำรงตำแน่งเป็นโชกุนมีชื่อศักราชหรือเน็งโงมากกว่าหนึ่งชื่อTitsingh, 
 เมโอ (ค.ศ. 1492–1501)
 บุนกิ (ค.ศ. 1501–1504)
 เอโช (ค.ศ. 1504–1521)